Cuneiform Tablet VS 26 55 (VAT 13459)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma bu-zu-ta-a e-nu-be-lúm ù PUZUR₄-a-šur a-na pu-šu-ke-en₆ qí-bi-ma iš-tù ta-tal-ku-ni 14 TÚG.TA É kà-ri-im iš-tap-ku-ma a-ṣé-er 7 TÚG ša a-na PUZUR₄-a-šùr té-zi-bu 21 TÚG a-na 3 ma-na 16 GÍN KÙ.BABBAR ni-iš-a-ma-ku-ma i KÙ.BABBAR-pí-kà ni-iš-qúl 28 TÚG qá-at-kà qá-tí a-ḫu-qar ù a-mur-IŠTAR ni-dí 3 ma-na.TA KÙ.BABBAR iš-tap-ku-ma 6 ma-na KÙ.BABBAR a-na qá-ta-tí-kà PUZUR₄-a-šùr iš-qúl 1 TÚG.TA SIG₅ iš-tap-ku-ma ší-im 2 TÚG 0.66666 ma-na 2 GÍN KÙ.BABBAR iš-qúl 13 TÚG.TA i-na wa-ar-ki-tim iš-tap-ku-ma 26 TÚG qá-ta-tù-kà 9.5 GÍN.TA 4 ma-na 7 GÍN KÙ.BABBAR iš-qúl 1 ma-na 13.5 GÍN KÙ.BABBAR i-dí-ni-a-tí ŠU.NÍGIN 12 ma-na 2 0.5 GÍN KÙ.BABBAR a šu-mì-kà PUZUR₄-a-šùr i ra-mì-ni-šu ú-ša-qí-il₅ 20.5 ma-na 5 GÍN KÙ.BABBAR É kà-ri-im na-ad-a-tí 7.66666 ma-na 7 0.5 GÍN a-ḫu-qar 7.66666 ma-na 7.5 GÍN a-mur-IŠTAR